തുടര്ച്ചയായ പത്താം മത്സരത്തിലും ഗോള്, ഓള്ഡ് ട്രാഫോര്ഡില് ഹാട്രിക്! ഫുട്ബോള് ഭരിക്കുന്ന മിസ്റിലെ രാജാവ്! നിലവില് ലോകത്തിലെ ഏറ്റവും മികച്ച താരം ആരാണ് എന്ന ചോദ്യത്തിന് ഓരോ മത്സരങ്ങളിലും ഉത്തരം പറയുക ആണ് ഈജിപ്തിലെ രാജാവ് മുഹമ്മദ് സലാഹ്. മാഞ്ചസ്റ്റര് യുണൈറ്റഡിനു എതിരായ ലിവര്പൂളിന്റെ 50 ന്റെ വലിയ ജയത്തില് ഓള്ഡ് ട്രാഫോര്ഡില് ഇന്ന് ഹാട്രിക് ഗോളുകള് നേടിയ സലാഹ് ഒരു ഗോളിന് അവസരവും ഒരുക്കി. ലിവര്പൂളിനായി തുടര്ച്ചയായ പത്ത് മത്സരങ്ങളില് ഗോള് കണ്ടത്തി അത്തരത്തില് ഗോള് നേടുന്ന ആദ്യ താരം എന്ന റെക്കോര്ഡ് നേടി സലാഹ്. ഒപ്പം മാഞ്ചസ്റ്റര് യുണൈറ്റഡിനു എതിരെ പ്രീമിയര് ലീഗില് ഓള്ഡ് ട്രാഫോര്ഡില് ആദ്യമായി ഹാട്രിക് ഗോളുകള് നേടുന്ന എതിര് താരവും ആയി സലാഹ്. ഇന്ന് ചിലപ്പോള് സലാഹ് നടത്തിയ പ്രകടനം ബാഴ്സലോണയില് മെസ്സി ഒക്കെ മുമ്ബ് നടത്തിയ സ്വപ്നപ്രകടനത്തിന് സമം ആയിരിക്കണം. അയ്യാള് പന്ത് തൊട്ടപ്പോള് ഒക്കെ യുണൈറ്റഡ് കളി മറന്നു, ചിലപ്പോള് യുണൈറ്റഡ് ആരാധകര് പോലും ഇന്ന് അയാളുടെ കളി ആസ്വദിച്ചു കാണണം, അത്രക്ക് അത്രക്ക് ആധികാരികം ആയിരുന്നു അത്. ഒരൊറ്റ സീസണ് വിസ്മയം എന്നു പരിഹസിച്ചവര്ക്ക് നേരെ തന്റെ പ്രകടനങ്ങള് കൊണ്ടു ചിരിച്ചു മറുപടി പറയുന്ന സലാഹ് ഈ സീസണില് പ്രീമിയര് ലീഗില് ഇത് വരെ ഒമ്ബത് കളികളില് നിന്നു 10 ഗോളുകളും 5 അസിസ്റ്റുകളും ആണ് നേടിയത്. ഒപ്പം അവിശ്വസനീയം എന്നു മാത്രം വിളിക്കാവുന്ന മാഞ്ചസ്റ്റര് സിറ്റിക്ക് എതിരായ ഗോളും വാട്ഫോര്ഡിനു എതിരായ ഗോളും അടക്കം അനവധി തനിക്ക് മാത്രം സാധിക്കുന്ന മാന്ത്രിക നിമിഷങ്ങള് ആണ് സലാഹ് ഇതിനകം സമ്മാനിച്ചത്. പ്രീമിയര് ലീഗ് ഭരിക്കുന്ന സലാഹ് ചാമ്ബ്യന്സ് ലീഗിലും ഇത് വരെ അതുഗ്രന് പ്രകടനം ആണ് പുറത്ത് എടുത്തത്. കളിച്ച മൂന്നു കളികളിലും ഗോള് നേടാന് സലാഹിന് ചാമ്ബ്യന്സ് ലീഗില് ഇത് വരെ ആയി. എ.സി മിലാനു എതിരെ പെനാല്ട്ടി പാഴാക്കിയെങ്കിലും കണക്ക് തീര്ത്തു ഗോള്, പോര്ട്ടോക്ക് എതിരെ ഇരട്ടഗോളുകള്, അത്ലറ്റികോ മാഡ്രിഡിന് എതിരെ ഒരു മാന്ത്രിക ഗോള് അടക്കം ഇരട്ടഗോളുകള്. ഇങ്ങനെ തൊട്ടത് ഒക്കെ പൊന്നാക്കുക ആണ് സലാഹ് ഈ സീസണില് ഇത് വരെ. നിലവില് ലിവര്പൂളിന് ആയി ചാമ്ബ്യന്സ് ലീഗ്, പ്രീമിയര് ലീഗ് കിരീടങ്ങള് നേടിയ സലാഹ് ഇനിയും കിരീടങ്ങള് തന്നെയാണ് ലക്ഷ്യം വക്കുന്നത്. ലിവര്പൂളിലെ ആദ്യ സീസണില് പ്രീമിയര് ലീഗ് ഗോള് റെക്കോര്ഡ് പഴയ കഥയാക്കിയ സലാഹിനെ ഒരു സീസണ് അത്ഭുതം ആയി ചുരുക്കിയ എല്ലാവരും ഇന്ന് അത്ഭുതം കൊണ്ടു ആണ് ആ മനുഷ്യനെ നോക്കുന്നത്. ചിലപ്പോള് കരിയറിലെ ഏറ്റവും മികച്ച ഫോമിലുള്ള സലാഹ് ആവും നിലവില് ചെല്സിയും, മാഞ്ചസ്റ്റര് സിറ്റിയും വലിയ വെല്ലുവിളി ഉയര്ത്തുന്ന ഇംഗ്ലീഷ് കിരീടപോരാട്ടത്തില് ലിവര്പൂളിന്റെ തുറുപ്പ് ചീട്ട്. അതിനൊപ്പം ചാമ്ബ്യന്സ് ലീഗിലും മിസ്റിലെ രാജാവില് ആവും ലിവര്പൂള് പ്രതീക്ഷകള് കൂടുതലും. നിലവില് സലാഹ് ആവശ്യപ്പെടുന്ന എന്തും നല്കി താരത്തെ ലിവര്പൂള് നിലനിര്ത്തിയാല് പ്രീമിയര് ലീഗില് ഏറ്റവും പ്രതിഫലം പറ്റുന്ന താരമായും സലാഹ് മാറും. എന്നാല് ജനുവരിയില് ആഫ്രിക്കന് നേഷന്സ് കപ്പ് വരുന്നത് ലിവര്പൂളിന് വെല്ലുവിളി ആവുമെങ്കിലും ഈ ഫോമില് സലാഹ് ആഫ്രിക്കന് കിരീടം തങ്ങള്ക്ക് സമ്മാനിക്കും എന്ന പ്രതീക്ഷയില് ആണ് ഈജിപ്ത് ആരാധകര്. ഈ സീസണില് ഇനി എന്ത് സംഭവിച്ചാലും ഇതിനകം തന്നെ മുഹമ്മദ് സലാഹ് എന്ന താരം ഇരിപ്പുറപ്പിക്കുന്നത് ആന്ഫീള്ഡിന്റെ ചരിത്രത്തിലെ എക്കാലത്തെയും മഹാന്മാരായ താരങ്ങള്ക്ക് ഒപ്പം തന്നെയാണ്. ഓരോ ഗോള് ആഘോഷത്തിലും സലാഹ് എത്ര പ്രിയപ്പെട്ടവന് ആണെന്ന് ലിവര്പൂള് ആരാധകരും തനിക്ക് ലിവര്പൂള് എത്രത്തോളം പ്രിയപ്പെട്ടത് ആണ് എന്ന് സലാഹും കാണിക്കുന്നുണ്ട്. കെന്നി ഡഗ്ളിഷ് മുതല് മൈക്കിള് ഓവന് അടക്കം സ്റ്റീവന് ജെറാര്ഡും ഫെര്ണാണ്ടോ ടോറസും വരെ അടങ്ങുന്ന ലിവര്പൂള് ആരാധകര്ക്ക് ജീവനില് ജീവനായ ഒരാള് ആയി മെഴ്സിസൈഡില് മിസ്റിലെ രാജാവ് ഇരിപ്പ് ഉറപ്പിച്ചു കഴിഞ്ഞു. ഇതിനകം ഇതിഹാസമായി മാറിയ ആ കഥക്ക് എത്ര എത്ര പുതിയ ഏടുകള് മുഹമ്മദ് സലാഹ് എന്ന ആഫ്രിക്കന് താരം കുറിക്കും എന്നു കാത്തിരുന്നു തന്നെ കാണാം.